ViuTV開台，難得香港人有多個選擇，Polly我梗係日睇夜睇啦，雖然ViuTV自製劇暫時仲係得《瑪嘉烈與大衛 綠豆》，但一套外購劇《太陽的後裔》已經令到大台收視大跌，連洪永城擔正嘅《在那遙遠的地方．古巴篇》收視最低得18點。
收視方面，大台收視全部跌，當中平日黃金時段，《愛回家．八時入席》平均收視23點，同《殭》一樣，至於《末代御醫》則有21.8點，全個星期得《新聞透視》升，其餘收視平均跌1.2點；當中十點半檔期最犀利，跌得犀利呀，由《Do姐有問題》平均有超過25點收視，一跌就跌到而家得18.6點，大台今次又有咩解釋先？ViuTV方面，有公關就八俾我聽，話要等五月先知道真正收視係幾多，但同日都有好消息，就係上星期ViuTV嘅串流收看量，包括官方網站及流動應用程式已超過880萬次。